Så meget kapacitet taber Teslas elbilbatterier

En ting, der ofte bekymrer potentielle elbilejere er levetiden på elbilbatterier. Nu har Tesla givet en hint. I deres årlige rapport om klimaudviklingen, kaldet Impact Report 2022, fortæller de nemlig om den gennemsnitlige forringelse for batterierne i deres elbiler.

Ifølge selskabet selv, bevarer batteriet i Teslas dyrere modeller 88 procent af kapaciteten efter 320.000 kilometers kørsel. Det er interessant, da de i samme rapport for to år siden oplyste et kapacitetstab på “omkring 10 procent” efter 320.000 kilometer (200.000 miles). Det lader altså til at holde vand.

For at gøre det mere konkret. Hvis bilen havde en rækkevidde på for eksempel 500 kilometer, da den var ny, har den altså efter mere end 300.000 kilometer stadig en rækkevidde på 440 kilometer.

Tallene er dog forbeholdt Model S og X, de dyreste Tesla-modeller, der er udstyret med NCA litium-ion batterier. Der er endnu ingen tal for hverken de LFP-batterier, som Tesla benytter i deres billigste modeller. Ej heller tal for de relativt nye 4680-batterier.

Skema fra Teslas rapport, der fortæller om batteridregradering efter kørsel.

Det er også værd at bemærke, at tallene er baseret på elbilbatterier af ældre dato. Det er et område, hvor kemien konstant udvikles og optimeres, så de batterier, dagens elbiler udrustes med, må formodes at være endnu bedre. Det kan vi dog se frem til, for Tesla lover at nyere data kommer:

Læs mere: Batteriproducent overhaler Tesla indenom.

“Ydeevnen for nyere kemier (endnu ikke vist her) kan variere, og vi planlægger at udvide offentliggørelsen, når vi har tilstrækkelige data.”

Teslas Impact Report 2022 kan læses her (PDF, åbner i nyt vindue).

Så meget kapacitet taber Teslas elbilbatterier